பொருள் தரும் இருவர் தம் தம் உறைவிடம் சென்று புக்கார். 26 புதல்வரை அளிக்கும் வேள்வி செய்ய வசிட்டன் கூறுதல் ஈது, முன் நிகழ்ந்த வண்ணம் என, முனி, இதயத்து எண்ணி, 'மாதிரம் பொருத திண் தோள் மன்ன! நீ வருந்தல்; ஏழ்-ஏழ் பூதலம் முழுதும் தாங்கும் புதல்வரை அளிக்கும் வேள்வி, தீது அற முயலின், ஐய! சிந்தைநோய் தீரும்' என்றான். 27 வேள்வி செய்ய வேண்டுவது யாது என தயரதன் வினவுதல் என்ன மா முனிவன் கூற, எழுந்த பேர் உவகை பொங்க,